PolyAgent/wiki_georgian_en_parallel_20231101 huggingface dataset:
სტალაგმიტი

სტალაგმიტი (წვეთი) — მინერალური წვეთებისგან (ძირითადად კირისგან) შექმნილი კონუსებრი წამონაზარდი, რომელიც აღმართულია გამოქვაბულის ძირიდან ვერტიკალურად.
დღესდღეობით ყველაზე დიდი სტალაგმიტი აღმოჩენილია გამოქვაბულ ლას-ვილასში, კუბა. მისი სიმაღლე 63 მეტრია. სიდიდით მეორე სტალაგმიტი 35,6 მეტრია და ის მდებარეობს სლოვაკეთის გამოქვაბულ ბუზგოში.
იხილეთ აგრეთვე
სტალაქტიტი
რესურსები ინტერნეტში
სპელეოლოგია
ჩორუმის პროვინცია

ჩორუმის პროვინცია — პროვინცია (ილი) ჩრდილო-აღმოსავლეთ თურქეთში, შავი ზღვის რეგიონში. ადმინისტრაციული ცენტრი — ქალაქი ჩორუმი. მოიცავს 14 რაიონს.
გეოგრაფია
ჩორუმის პროვინციას ესაზღვრება სამსუნი, კასთამონუ, სინოპი, ამასია და ცენტრალური ანატოლიის 3 პროვინცია: ჩანქირი, იოზგათი და ქირიქკალე.
მოსახლეობა
მოსახლეობა 560 ათ. ადამიანი (2007). უდიდესი ქალაქია: ჩორუმი (178 ათ. ადამიანი, 2000).
იხილეთ აგრეთვე
თურქეთის რეგიონები
თურქეთის პროვინციები
თურქეთის რაიონები
რესურსები ინტერნეტში
Province of ÇORUM
სქოლიო
თურქეთის პროვინციები
წარმატებებს გისურვებ, ჩარლი

წარმატებებს გისურვებ, ჩარლი
„წარმატებებს გისურვებ, ჩარლი“ — ამერიკული ტელესერიალი, რომელიც Disney Channel-ის ეთერში 2010 წლის 4 აპრილიდან 2014 წლის 16 თებერვლამდე გადიოდა. აგრეთვე გამოსულია ფილმი „წარმატებებს გისურვებ, ჩარლი კინოში“.
სიუჟეტი
სერიალში მოთხრობილია თუ როგორ ცდილობს დანკენების ოჯახი, აღზარდოს პატარა ჩარლი, რომელიც ოჯახში მეოთხე შვილია. მას მერე, რაც დედა უბრუნდება სამუშაოს, ხოლო მამა მთლიანად ერთვება თავის ბიზნესში, ჩარლიზე ზრუნვას მისი 15 წლის და ტედი, და ძმები: 17 წლის ტიჯეი და 10 წლის გეიბი.
მისი და - ტედი გადაწყვეტს, ყველაფერი რაც დანკენების სახლში ხდება, ვიდეოკამერით გადაიღოს, რათა რამდენიმე წლის შემდეგ ჩარლის უჩვენოს. იგი თავის ყველა ჩანაწერს ასე ამთავრებს - „წარმატებებს გისურვებ, ჩარლი“.
მსახიობები
ბრიჯიტ მენდლერი — ტედი დანკენი
მია ტალერიკო — ჩარლი დანკენი
ჯეისონ დოლი — ლი-ჯეი დანკენი
ბრედლი სტივენ პერი — გეიბ დანკენი
ლი-ელინ ბეიკერი — ემი დანკენი
ერიკ ალან კრამერი— ბობი დანკენი
სეზონები
{| class="wikitable plainrowheaders" style="text-align:center;"
|-
! scope="col" style="padding:0 8px;" rowspan="2" colspan="2" |სეზონი
! scope="col" style="padding:0 8px;" rowspan="2" | ეპიზოდი
! scope="col" style="padding:0 80px;" colspan="2" | ორიგინალური ეთერი
|-
! scope="col" |პირველად ეთერში
! scope="col" |უკანასკნელად ეთერში
|-
| scope="row" style="background:#0ABAB5; color:#100;"|
| 1
| 26
|
|
|-
| scope="row" style="background:#73C2FB; color:#100;"|
| 2
| 30
|
|
|-
| scope="row" style="background:#FFD522; color:#100;"|
| colspan="2" | ფილმი
| colspan="2" | დეკემბერი 2, 2011
|-
| scope="row" style="background:#B77FDF; color:#100;"|
| 3
| 21
|
|
|-
| scope="row" style="background:#3B97FF; color:#100;"|
| 4
| 20
|
|
|}
რესურსები ინტერნეტში
ოფიციალური საიტი
სქოლიო
ამერიკული ტელესერიალები
2000-იანი წლების ტელესერიალები
დისნეის სერიალები
Córrego do Bom Jesus

Córrego do Bom Jesus is a municipality in the state of Minas Gerais in the Southeast region of Brazil.
See also
List of municipalities in Minas Gerais
References
Municipalities in Minas Gerais
Cáseda

Cáseda is a town and municipality located in the province and autonomous community of Navarre, northern Spain.
References
External links
CASEDA in the Bernardo Estornés Lasa - Auñamendi Encyclopedia (Euskomedia Fundazioa)
Municipalities in Navarre
მთვარის მოტაცება (ფილმი)

მთვარის მოტაცება (ფილმი)
მთვარის მოტაცება — 1973 წლის ქართული საბჭოთა ფილმი, გადაღებული რეჟისორ თამაზ მელიავას მიერ კონსტანტინე გამსახურდიას რომანის „მთვარის მოტაცების“ მიხედვით.
სიუჟეტი
უცხოეთიდან ახლად დაბრუნებული თარაშ ემხვარი ტარიელ შერვაშიძის ოჯახს ეწვევა, სადაც სიყრმის მეგობარი თამარი ეგულება. შერვაშიძეებს თარაშის გამზრდელი და ძიძიშვილი, კაც და არზაყან ზვამბაიებიც სტუმრობენ. არზაყანს კომკავშირლობისა და სოფლის კოლექტივიზაციაში მონაწილეობისათვის ძმები თარბები მოსაკლავად დასდევენ. მას უსიამოვნება აქვს მამასთანაც, რომელსაც არ სურს ქონება კოლექტივს გაუნაწილოს. არზაყანისგან განსხვავებით, თარაში ახალ ცხოვრებაში თავის ადგილს ვერ ხედავს. მისი ერთადერთი იმედი თამარია. თამარი მამასთან ერთად თბილისში მიემგზავრება.
თარაშს აღიზიანებს თამარის სწრაფვა გართობისკენ, სთხოვს შეინარჩუნოს მისთვის ძვირფასი ოცნების ქალიშვილის სახე. რადგან თამარი ნაწნავებს მაინც იჭრის და არ თმობს ქალაქური ცხოვრების წესს, იმედგაცრუებული სოფელს უბრუნდება. კაც ზვამბაია შეიტყობს, რომ მას განკულაკებას უპირებენ და საკუთარი ხელით ხოცავს ხარებს. შეთქმულები მისი ოჯახის ამოწყვეტას გადაწყვეტენ. არზაყანს და თარაშს თავდამსხმელები, ძმები თარბები შემოაკვდებიან და იძულებულნი ხდებიან თავი სვანეთს შეაფარონ. როდესაც თარაში იგებს, რომ ფეხმძიმე თამარი კვდება, მის სანახავად წასვლას გადაწყვეტს, ენგურის გადალახვას დააპირებს, მაგრამ მდინარეში ცხენიანად იღუპება.
როლებს ასრულებენ
ოთარ მეღვინეთუხუცესი — არზაყან ზვამბაია
გეიდარ ფალავანდიშვილი — თარაშ ემხვარი
ირინა ჭიჭინაძე — თამარ შერვაშიძე
კოტე დაუშვილი — კაც ზვამბაია
არიადნა შენგელაია — კაროლინა
აკაკი ვასაძე — ტარიელ შერვაშიძე
ეროსი მანჯგალაძე — გვანჯ აფაქიძე
ვარლამ (ვალოდია) წულაძე — ლუკაია ლაბახუა
სპარტაკ ბაღაშვილი — მებორნე
რამაზ ჩხიკვაძე — შარდინ ალშიბაია
კირა (უმც) ანდრონიკაშვილი — ძაბული
იმედა კახიანი — ჩალმაზი
მანუჩარ შერვაშიძე — არემბა არლანი
რუსლან მიქაბერიძე — ჯოტო
ზურაბ ქაფიანიძე — ლომკაც თარბა
თამარ ციციშვილი — თარაშ ემხვარის დედა
ლეო (ლევან) ფილფანი — ჯამლეტ ტარბა
ოთარ კოპტონაშვილი — ბესლან ტარბა
ამირან ქადეიშვილი — კეგვე ტარბა
ბორის წიფურია — ჯოკია
დალი წერეთელი — ზესნა
ეკა შაკერბაია — ხათუნა
კახი კავსაძე — ვახტანგ იამანიძე
მიხეილ ვაშაძე — ლომკაც ესვანჯია
რესურსები ინტერნეტში
ფილმები ანბანის მიხედვით
სსრკ-ის ფილმები
ქართულენოვანი ფილმები
1973 წლის ქართული ფილმები
ქართულ რომანებზე დაფუძნებული ფილმები
ბოგოსლოვეცი

ბოგოსლოვეცი — სოფელი ჩრდილოეთ მაკედონიაში, სვეტი-ნიკოლეს თემში (ვარდარის რეგიონი). მდებარეობს ზღვის დონიდან 425 მეტრზე. 2002 წლის მონაცემებით, მოსახლეობა 4 ადამიანს შეადგენდა.
იხილეთ აგრეთვე
ვარდარის რეგიონი
სვეტი-ნიკოლეს თემი
სქოლიო
სვეტი-ნიკოლეს თემის სოფლები
ოხოხოია

ოხოხოია
„ოხოხოია“ — ქართული (მეგრული) ხალხური ცეკვა, ორმწკრივად აგებული საფერხულო წყობით. სრულდება გამკილავი ხასიათის სახუმარო შაირების თანხლებით.
ლიტერატურა
ქართული ცეკვები
ალან გაგლოევი

ალან გაგლოევი
ალან ედუარდის ძე გაგლოევი (დ. 6 თებერვალი, 1981) — ოსი პოლიტიკოსი, ოსური ე. წ. „კგბ“-ს ყოფილი მუშაკი, „სამხრეთ ოსეთის“ არჩეული „პრეზიდენტი“. მისი ინაუგურაცია 2022 წლის 24 მაისს შედგება. 2020 წლის თებერვლიდან არის პარტია „ნიხასის“ თავმჯდომარე.
ბიოგრაფია
2002 წელს დაამთავრა სამხრეთ ოსეთის სახელმწიფო უნივერსიტეტი. ამავე წელს დაიწყო მუშაობა „სამხრეთ ოსეთის ეკონომიკური განვითარების სამინისტროში“, როგორც მცირე და საშუალო ბიზნესის მხარდაჭერისა და ანტი-მონოპოლური პოლიტიკის დეპარტამენტის მთავარ სპეციალისტად. 2003 წელს კურსები გაიარა ქალაქ ვლადიკავკაზში რუსეთის ფედერაციის პრეზიდენტის სასწავლო პროგრამის ფარგლებში. 2004 წელს შეუერთდა „სამხრეთ ოსეთის რესპუბლიკის სახელმწიფო უშიშროების კომიტეტს“ სადაც ოფიციალური ინფორმაციით 2022 წლამდე მუშაობდა.
გაგლოევი მონაწილეობას იღებდა „სამხრეთ ოსეთში“ ჩატარებულ ორ საპრეზიდენტო არჩევნებში (2017, 2022). 2017 წლის არჩევნებში მან 3 291 ხმა მიიღო და ბოლო, მესამე ადგილი დაიკავა (10,17%).
2022 წლის არჩევნების პირველ ტურში მიიღო 36,9% და დაიკავა პირველი ადგილი. ე.წ. „საპრეზიდენტო არჩევნების“ მეორე ტურში 15 867 ხმითა და 54,2%-ით დაამარცხა მოქმედი ე.წ. „პრეზიდენტი“ ანატოლი ბიბილოვი.
სქოლიო
დაბადებული 1981
დაბადებული 2 თებერვალი
ცხინვალში დაბადებულები
საქართველოში დაბადებული ოსები
ოსი სეპარატისტები
ჰათრა

ჰათრა (არაბ. الحضر‎) — უძველესი ქალაქი ერაყში. ამჟამად ცნობილია როგორც ალ-ჰადრი. ქალაქი ბაღდადიდან 290 კმ-ით ჩრდილოეთით მდებარეობს.
ჰათრა დაახლოებით ძვ. წ. III საუკუნეში დააარსეს უძველესმა არაბულმა ტომებმა. წარმოადგენდა პართიის იმპერიის რელიგიურ და სავაჭრო ცენტრს, განვითარების ზენიტს ძვ. წ. II-I საუკუნეებში მიაღწია. მოგვიანებით გახდა სავარაუდოდ პირველი არაბული სამეფოს დედაქალაქი, რომელიც წარმოდგენილი იყო ქალაქების ჯაჭვით — ჰათრათი და მის სამხრეთ-დასავლეთით მდებარე ქალაქებით: პალმირა, ბაალბექი, პეტრა. რეგიონი ჰათრადან კონტროლდებოდა და მას არაბას სამეფო ეწოდებოდა, რომელიც პართიის იმპერიის დასავლეთში მდებარეობდა და ნახევრად ავტონომიით სარგებლობდა.
მოგვიანებით, ჰათრა საკმაოდ დაცული ქალაქი გახდა, რომელიც წინააღმდეგობას უწევდა რომის იმპერიის შემოსევებს და მნიშვნელოვან როლს თამაშობდა მეორე პართიულ ომში.
1985 წელს, იუნესკომ ჰათრა მსოფლიო მემკვიდრეობის ძეგლთს სიაში შეიყვანა.
2015 წლის მარტში „ისლამური სახელმწიფოს“ ჯიჰადისტმა მებრძოლებმა ჰათრის ნანგრევებს განადგურება დაიწყეს..
იხილეთ აგრეთვე
მსოფლიო მემკვიდრეობის ძეგლების სია აზიასა და ოკეანეთში
რესურსები ინტერნეტში
http://lexicorient.com/e.o/hathra.htm
http://www.britannica.com/eb/article-9039509
http://shezaf.net/english/Video/Video/Hatra.html
Hatra on UNESCO
სქოლიო
მსოფლიო მემკვიდრეობის ძეგლები ერაყში
ანა მარია მოცარტი

ანა მარია მოცარტი
ანა მარია ვალბურგა მოცარტი (ადრე პერტლი) (დ. 25 დეკემბერი, 1720 — გ. 3 ივლისი, 1778) — ვოლფგანგ ამადეუს მოცარტისა და მარია ანა მოცარტის დედა, ლეოპოლდ მოცარტის ცოლი.
ბიოგრაფია
დაიბადა ავსტრიაში. იყო ევა როსინას (1681-1755) და ნიკოლაუს პერტლის (1667-1724) ქალიშვილი.
შვილები
ვოლფგანგ ამადეუს მოცარტი
მარია ანა მოცარტი
რესურსები ინტერნეტში
ანა მარია მოცარტის ბიოგრაფია
დაბადებული 25 დეკემბერი
დაბადებული 1720
გარდაცვლილი 3 ივლისი
გარდაცვლილი 1778
Different World (ალბომი)

Different World (ალბომი)
Different World — ბრიტანული როკ-ჯგუფ Uriah Heep-ის მეთვრამეტე სტუდიური ალბომი, გამოცემული 1991 წლის თებერვალში.
სიმღერების სია
Blood on Stone (ბოლდერი) – 4.38
Which Way Will the Wind Blow (ბოლდერი) – 4.52
All God's Children (ბოქსი/ლენზონი) – 4.20
All for One (ბოლდერი) – 4.27
Different World (ბოქსი/ლენზონი) – 4.15
Step by Step (ბოლდერი) – 4.07
Seven Days (ბოქსი/ლენზონი) – 3.35
First Touch (ლენზონი) – 3.54
One on One (ბოქსი/ლენზონი) – 4.05
Cross That Line (ბოქსი/ლენზონი) – 5.35
მხოლოდ CD-ზე
Stand Back (ბოქსი/ლენზონი)
Different World 1998 წელს გამოიცა დამატებითი სიმღერებით
Stand Back (მხოლოდ ორიგინალურ CD-ზე)
Blood Red Roses (რემიქსი)
Hold Your Head Up (ახალი ვერსია)
Rockarama (საკონცერტო ვერსია)
2006 წელს გამოცემაში დამატებით შეტანილია
Stand Back (მხოლოდ ორიგინალურ CD-ზე)
Powers of Addiction (დუბლი)
Holy Roller (დუბლი)
Blood on Stone (ვრცელი ვერსია)
Cross That Line (ვრცელი ვერსია)
სქოლიო
Uriah Heep-ის ალბომები
1991 წლის ალბომები
25 აგვისტო

25 აგვისტო — გრიგორიანული კალენდრის 237-ე დღე (ნაკიან წლებში – 238-ე დღე). წლის ბოლომდე დარჩენილია 128 დღე.
დღის მოვლენები
1580 : ალკანტარის ბრძოლა - ესპანეთი პორტუგალიას ამარცხებს.
1609 : გალილეო გალილეი მისი პირველი ტელესკოპის დემონსტრაციას ახდენს ვენეციელი კანონმდებლებისთვის.
1718 : ახალი ორლეანი, ლუიზიანა, დაფუძნდა.
1758 : შვიდწლიანი ომი - პრუსიის მეფე ფრიდრიხ II ამარცხებს რუსეთის არმიას ცორნდორფის ბრძოლაში.
1768 : ჯეიმზ კუკი პირველ მოგზაურობას იწყებს.
1814 : ბრიტანელებმა ვაშინგტონი ერთიანად გადაწვეს.
1825 : ურუგვაი ბრაზილიისგან დამოუკიდებლობას აცხადებს.
1830 : ბელგიელები ნიდერლანდებს აუჯანყდნენ.
1919 : მსოფლიოში პირველი რეგულარული ავიარეისი გაიხსნა მარშრუტით ლონდონი - პარიზი.
1920 : პოლონეთ-საბჭოთა კავშირის ომი - ვარშავის ბრძოლა დაწყებული 13 აგვისტოს სრულდება წითელი არმიის დამარცხებით.
1944 : მეორე მსოფლიო ომი - მოკავშირეთა ძალებმა ნაცისტებისგან პარიზი გაათავისუფლეს.
1988 : ლისაბონის ისტორიული ცენტრი ხანძარმა გაანადგურა.
1989 : მაიუმი მარიამა ხდება იაპონიის მინისტრთა კაბინეტის პირველი მდივანი ქალი.
1989 : კოსმოსური ხომალდი ვოიაჟერ 2 ნეპტუნს აღწევს - მზის სისტემიდან გასვლამდე ბოლო პლანეტა.
1990 : აფხაზეთის უზენაესმა საბჭომ საქართველოსგან დამოუკიდებლობა გამოაცხადა.
1991 : ბელარუსი საბჭოთა კავშირისგან დამოუკიდებლობას აცხადებს.
1991 : მიხაელ შუმახერის დებიუტი შედგა ფორმულა 1-ის შეჯიბრში ბელგიის გრან-პრისთვის.
2007 : საბერძნეთმა საგანგებო მდგომარეობა გამოაცხადა ქვეყნის ტყეებს მოდებული მძვინვარე ხანძრების გამო.
2009 : სამხრეთ კორეამ წარმატებით განახორციელა მისი პირველი რაკეტმატარებლის ნარო-1 გაშვება ნაროს კოსმოსური ცენტრიდან.
2010 : აფეთქებების სერიამ ერაყის 13 ქალაქში, 50 ადმიანზე მეტი იმსხვერპლა.
2013 : კრიკეტში 2013 წლის Ashes-ის სერია დასრულდა ინგლისის მიერ ავსტრალიის დამარცხებით.
ამ დღეს დაბადებულნი
1530 : ივანე მრისხანე — გაერთიანებული რუსეთის მეფე (გ. 1584)
1724 : ჯორჯ სტაბსი — ბრიტანელი მხატვარი (გ. 1806)
1772 : ვილიამ I — ჰოლანდიის მეფე
1786 : ლუდვიგ I (ბავარია) — ბავარიის მეფე (გ. 1868)
1836 : ჰარტი, ფრენსის ბრეტ — ამერიკელი მწერალი.
1845 : ლუდვიგ II (ბავარია) — ბავარიის მეფე (გ. 1886).
1912 : ჰონეკერი, ერიხ — გდრ-ს ხელმძღვანელი (გ. 1994)
1918 : ბერნსტაინი, ლეონარდ — ამერიკელი კომპოზიტორი (გ. 1990)
1930 : სერ შონ კონერი — შოტლანდიელი მსახიობი.
1930 : გიორგი დანელია — საბჭოთა რეჟისორი.
1947 : თამაზ ყურაშვილი — ქართველი ჯაზ-მუსიკოსი.
1970 : კლაუდია შიფერი — გერმანელი ტოპ-მოდელი.
ამ დღეს გარდაცვლილნი
1866 : ბარათაშვილი, სულხან — ქართველი ისტორიკოსი.
1984 : კაპოტე, ტრუმენ — ამერიკელი მწერალი.
2012 : არმსტრონგი, ნილ — ამერიკელი ასტრონავტი.
2018 : მაკ-კეინი, ჯონ — ამერიკელი სენატორი.
დღესასწაულები
მართლმადიდებელი ეკლესია აღნიშნავს შემდეგი წმინდანების ხსენების დღეს:
7 გარეჯელი მოწამე: გერონტი, სერაპიონი, გერმანე, ბესარიონი, მიქაელი, სვიმეონი და ოთარი
ფოტიოსი და ანიკიტე
ალექსანდრე კომანელი
პამფილე და კაპიტონი
იხილეთ აგრეთვე
სხვა თვეები:
0825
ნიკოლაი სოკოლოვი

ნიკოლაი სოკოლოვი
ნიკოლაი ვასილის ძე სოკოლოვი (გ. 27 სექტემბერი, 1871) — რუსი გეოდეზისტი, კაპიტანი.
უკანასკნელ წლებში მუშაობდა რუსეთის სამხედრო ტოპოგრაფების კორპუსში. დავალებული ჰქონდა დაეწერა და გამოეცა სამხედრო ტოპოგრაფების კორპუსის ისტორია. მისი გარდაცვალების გამო წიგნი ორ ეტაპად გამოიცა, პირველი მოიცავს 1822–1872 წლებს, რომელშიც შესულია მისი შრომის დიდი ნაწილი.
ლიტერატურა
«Исторический очерк деятельности Корпуса военных топографов 1822-1872», С-П., 1872
გარდაცვლილი 27 სექტემბერი
გარდაცვლილი 1871
ტობლერონი

ტობლერონი (Toblerone) — შვეიცარული შოკოლადი, რომელსაც აწარმოებს კომპანია Kraft Foods Switzerland. ბრენდი დარეგისტრირდა 1909 წელს ქალაქ ბერნში. კომპანიის სახელი წარმოიშვა მისი დამაარსებლის, კონდიტერ თეოდორ ტობლერისა და იტალიური სიტყვა torrone-ს (რაც ნუგის ერთ-ერთი სახეობაა) შეერთებისგან.
არსებობს არაერთი ვერსია შოკოლადის უჩვეულო ფორმის წარმოშობის შესახებ. ერთ-ერთის მიხედვით, შოკოლადი წააგავს მთა მატერჰორნს, რომელიც ალპებში მდებარეობს. შოკოლადის ლოგოზე გამოსახულ მთაზე ჩანს დათვის სილუეტი, რაც ბერნის სიმბოლოა.
რესურსები ინტერნეტში
შოკოლადი
პალმის ღვინო

პალმის ღვინო — ცნობილი, როგორც ტოდდი, ალკოჰოლური სასმელი, რომელიც იქმნება სხვადასხვა სახეობის პალმის ხის წვენისგან, მაგალითად, პალმირასა და ქოქოსის პალმებისგან. იგი ცნობილია სხვადასხვა სახელით სხვადასხვა რეგიონში და გავრცელებულია აზიის, აფრიკის, კარიბის ზღვის აუზის, სამხრეთ ამერიკისა და მიკრონეზიის სხვადასხვა ნაწილში.
მცირე მეწარმეებისა და ცალკეული ფერმერების მიერ პალმის ღვინის წარმოებამ შესაძლოა ხელი შეუწყოს მცენარის კონსერვაციას, რადგან პალმები ხდებიან რეგულარული საყოფაცხოვრებო შემოსავლის წყარო, რაც შეიძლება ეკონომიკურად აღემატებოდეს გაყიდული მერქნის ღირებულებას.
პალმის ღვინო კამერუნში ცნობილია, როგორც მატანგო, მბუჰ, ტუმბუს ალკოჰოლური სასმელი და თეთრი სასმელი. ემუ, ნკვუ - ნიგერიაში; პოიო - სიერა ლეონეში, ნსამბა - კონგოს დემოკრატიულ რესპუბლიკაში; „მანჯენვო“ ანგოლაში; ნსაფუფუო განაში; „ტაადი“ ჩრდილოეთ ინდოეთში, „თჰატი კალუ“ (కల్లు) in ტელუგუს ენაზე , „კალ“ (கள்) ტამილურ ენაზე და „კალუ“ (കള്ള്) მალაიალამურ ენაზე; ჰტან იეი (ထန်း ရည်) მიანმარში; და ტოდი მალაიზიასა და შრი-ლანკას ინგლისურ ენაზე; მნაზი კენიაში; გორიბონი საბაჰი, კალიმანტანში; ვინო დე კოიოლი ცენტრალურ ამერიკაში; ტუბა მარიანას არქიპელაგში; და ტუბა ფილიპინებსა და მექსიკაში, ასევე ბორნეოში. ტოდი ასევე მოიხმარება შრი-ლანკასა და მიანმარში.
აფრიკაში, პალმის ღვინის შესაქმნელად ყველაზე ხშირად იყენებენ ვერცხლის ფინიკის წვენს (Phoenix sylvestris). პალმის ღვინის ტუმბვის პროცესი აღწერილია ნიგერიელი მწერლის ჩინუა აჩებეს რომანში „ყველაფერი ნაცარტუტად იქცევა ბოლოს“, ასევე, ის წარმოადგენს ნიგერიელი მწერლის ამოს ტუტუოლას რომანის „პალმის ღვინის სასმელის“ სიუჟეტს. პალმის ღვინო მნიშვნელოვან როლს ასრულებს ნიგერიის ზოგიერთ ცერემონიაში, მაგალითად იგბოს ხალხებში და სხვაგან ცენტრალურ თუ დასავლეთ აფრიკაში. სტუმრებს ქორწილებში, დაბადების დღეებზე, დღესასწაულებსა და დაკრძალვის დროს თავაზობენ უხვად. პალმის ღვინო ხშირად სამკურნალო მცენარეებით არის გაჟღენთილი, სხვადასხვა ფიზიკური ტკივილების სამკურნალოდ.
ამოტუმბვა
წვენს მოიპოვებს და აგროვებს მტუმბავი. როგორც წესი, წვენს აგროვებენ პალმის ხის მოჭრილი ყვავილიდან. წვნიანის შესაგროვებლად კონტეინერი მაგრდება ყვავილის ღეროზე. თეთრი სითხე, რომელიც თავდაპირველად მოედინება, ძალიან ტკბილი და არაალკოჰოლურია იქამდე სანამ არ ადუღდება. ალტერნატიული მეთოდია მთელი ხის მოჭრა. იქ სადაც ეს ხდება, ზოგჯერ ცეცხლს უკიდებენ მოჭრილ ბოლოში, რათა წვენის გამოდინებას შეუწყონ ხელი.
პალმის წვენი დუღილს იწყებს შეგროვების შემდეგ დაუყოვნებლივ, ჰაერში არსებული ბუნებრივი საფუარის გამო (ხშირად პალმის წვენის ჭურჭელშიც ამატებენ საფუარს). ორსაათიანი დუღილის შედეგად მიიღება არომატული ღვინო 4 %-მდე ალკოჰოლის შემცველობით, მსუბუქად დამათრობელი და ტკბილი. შეიძლება გახანგრძლივდეს ღვინის დუღილის პროცესი ერთ დღემდე, უფრო ძლიერი და მჟავე გემოს მისაღებად. ზედმეტად გრძელი დუღილი ღვინის ნაცვლად ძმარს წარმოქმნის.
დისტილაცია
პალმის ღვინის დისტილაცა შესაძლებელია უფრო ძლიერი სასმელის შესაქმნელად, რომელიც რეგიონის მიხედვით სხვადასხვა სახელს ატარებს (მაგ., არრაკი, სოფლის ჯინი, ჩარაამი და ქანთრის ვისკი ).
ფილიპინებში პალმისგან დამზადებულ ალკოჰოლურ სასმელს ლამბანოგი ეწოდება, რომელიც მზადდება დაძველებული ტუბასგან. მას აქვს ძალიან მაღალი ალკოჰოლი შემცველობა, 40–45 % .
სქოლიო
ალკოჰოლური სასმელები
ღვინო
Micro Forté Studios

Micro Forté Studios (ადრე Micro Forté) — ავსტრალიური კომპანია, რომელიც დაკავებულია ელექტრონული გასართობების შექმნით. დაარსდა 1985 წელს, ჯონ დე მარგერიტის მიერ. მიზნად ისახავს ვიდეო თამაშების ინდუსტრიის განვითარებას ავსტრალიაში.
ყველაზე მეტად ცნობილია ტაქტიკური როლური თამაშის, „Fallout Tactics“-ის შექმნით.
1994 წელს კომპანიამ მიიღო გრანტი ავსტრალიის მთავრობისგან მასიური მრავალმოთამაშიანი ონლაინ თამაშის კვლევისთვის. ამ კვლევის შედეგად შეიქმნა ტექნოლოგია Big world, რომელიც გამოიყენება ბევრ თანამედროვე MMO თამაშებში..
2012 წლის 7 აგვისტოს ცნობილი გახდა, რომ Micro Forté და ტექნოლოგია "Big World" შეისყიდა კომპანია Wargaming.net-მა.
ისტორია
პრიველი თამაში, რომელიც Micro Forté-მ შექმნა Electronic Arts-ის დაკვეთით იყო „Americas Cup Sailing Simulation“, გამოსული 1986 წელს, Commodore 64-ისთვის. შემდეგი თამაში „Demon Stalkers“ შეიქმნა 1987 წელს, ისევ Electronic Arts-ის დაკვეთით და დადებითად იქნა მიღებული კრიტიკოსებისგან. ამ თამაშის გაგრძელებას წარმოადგენს „Fire King“, რომელიც გამოუშვა Strategic Studies Group-მა 1989 წელს.
რამდენიმე ხნის შემდეგ, კომპანიამ შეწყვიტა ვიდეო თამაშების ინდუსტრიაში მოღვაწეობა გარკვეული დროით და დაუბრუნდა მხოლოდ და მხოლოდ 1994 წელს. შედეგად მან შექმნა ორი საბავშვო თამაში „Nordice“ და „Bombs Away“. ასევე Micro Forté-მ შეიმუშავა თამაშები სხვადასხვა საერთაშორისო გამომცემელი კომპანიებისთვის, ესენია: „Enemy Infestation“ (panasonic/ripcord), „HotWheels Bash Arena“ (THQ) „Fallout Tactics: Brotherhood of Steel“ (Interplay Intertainment). აქედან ყველაზე მეტად ცნობილი თამაშია „Fallout Tactics: Brotherhood of Steel“, რომელმაც კრიტიკოსებისგან მაღალი შეფასებები მიიღო..
ამ ეტაპზე, კომპანიის ბოლო თამაში არის MMO ჟანრის თამაში Kwari.
თამაშები
„America’s Cup Challenge“ — (Commodore 64, Amstrad, Electronic Arts)
„Demon Stalkers“ — (Commodore 64, PC, Electronic Arts)
„FireKing“ — (Commodore 64, PC, Strategic Studies Group)
„Nordice“ — (PC, Emu Multimedia)
„Bombs Away“ — (PC, Emu Multimedia)
„Enemy Infestation“ — (PC, Panasonic/Ripcord)
„Fallout Tactics: Brotherhood of Steel“ — (PC, Interplay)
„Hotwheels: Bash Arena“ — (PC, THQ)
„Citizen Zero“ — (Xbox MMO Microsoft-ისთვის, გამოუცემელია)
„Super Spy Online“ — (PC MMO, პროტოტიპი)
„Kwari“ — (PC, Kwari Ltd)
რესურსები ინტერნეტში
Allen & Buckeridge
Micro Forté
BigWorld Technology
BigWorld Distribution
BigWorld
სქოლიო
ვიდეო თამაშების კომპანიები ავსტრალიაში
1985 წელს დაარსებული კომპანიები
ვიდეო თამაშების მწარმოებელი კომპანიები
International Game Developers Association-ის წევრები
ტუბიანსკის ნიკოლოზ საკვირველთმოქმედის ეკლესია

ტუბიანსკის ნიკოლოზ საკვირველთმოქმედის ეკლესია — მართლმადიდებლური ეკლესია ვერხნედონის რაიონის ხუტორ ტუბიანსკში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. აგებულია 1882 წელს.
ეკლსიის მისამართი: რუსეთი, როსტოვის ოლქი, ვერხნედონის რაიონი, ხუტორი ტუბიანსკი, ტუბიანსკის ქუჩა № 20.
ისტორია
1843 წელს დონის მთავარეპისკოპოსმა გამოარკვია, რომ დიდი ხნის განმავლობაში დასახლებაში იყო პატარა ეკლესია, რის შემდეგაც გადაწყვიტა, რომ ხალხმრავალ ხუტორში აეშენებინა მართლმადიდებლური ეკლესია. XIX საუკუნის შუა წლებში ხუტორებში და სტანიცებში ეკლესიები შენებოდა კაზაკებისა და მათი თანხებით. 1882 წელს ხუტორ ტუბიანსკში ააგეს ნიკოლოზ საკვირველთმოქმედის ეკლესია. ეკლესია იყო აგურისგან ნაგები, ერთსაკურთხევლიანი, ასევე ხის სამრეკლოთი. მისი მშენებლობა დაჯდა 10 000 რუბლი.
ჩრდილო-აღმოსავლეთის მხარეს მდებარე ტაძრის ნიშში მდებარეობდა ნიკოლოზ საკვირველთმოქმედის ხატი, ზეთის საღებავებით შესრულებული. ეკლესია ფუნქციონირებდა 1936-1937 წლამდე. კოლექტივიზაციისა და კულტურული რევოლუციის პერიოდში 1937 წელ ეკლესიის ზარი მოხსნეს და გააგზავნეს მეტალურგიულ ქარხანაში გადასადნობად. თავად ეკლესია არ დაუნგრევიათ 1940 წლამდე. 1940 წლის შემოდგომით ეკლესია დაინგრა. მისგან დარჩა მხოლოდ კედლები გადახურვის გარეშე.
დაახლოებით XX საუკუნის 50-იანი წლების დასაწყისში ეკლესიის კედლების გამოყენებით ხუტორში ააგეს სასადილო და მაღაზია. შენობა ფუნქციონირებდა, როგორც მაღაზია 1992 წლამდე.
1992 წელს ტუბიანსკში დაიწყო წმინდა ნიკოლოზის ეკლესიის აღდგენა. ამჟამად ეკლესია მოქმედებს და ერთადერთია კაზანსკის რაიონისა და მიმდებარე ხუტორებისათვის.
ეკლესიის წინამძღვარია მღვდელმონაზონი ვლადიმირ ლავლინსკი.
რესურსები ინტერნეტში
Тубянский. Церковь Николая Чудотворца
История постройки церкви в х. Тубянском
Свято-Никольский храм
Благословение Крестного хода
დონის როსტოვის ეკლესიები
ვალუტა

ვალუტა არის ფულის ეროვნული ერთეული (გამონაკლისია ევრო, როგორც სუპრანაციონალური გაერთიანების, ევროპის კავშირის ფულის ერთეული). ყოველი ვალუტა ხასიათდება განსაზღვრული ელემენტებით:
სახელი
ნომინალური სტრუქტურა
განსაკუთრებული საგადამხდელო საშუალება განსაზღვრულ ტერიტორიაზე
ვალუტის ემისიის და დაცვის კანონიერი წესები
სავალუტო კურსის განსაზღვრის მეთოდი
და სხვა ელემენტები.
საერთაშორისო ფინანსურ ურთიერთობებში ზოგიერთი ვალუტა იძენს საერთაშორისო ხასიათს. მაგალითად აშშ დოლარი ზოგიერთი ქვეყნისთვის წარმოადგენს საერთაშორისო საგადამხდელო საშუალებას. საერთაშორისო სტანდარტით ISO 4217 განსაზღვრულია ვალუტების სამასოიანი კოდები.
იხილეთ აგრეთვე
მსოფლიოს ვალუტები
რესურსები ინტერნეტში
Foreign Currency Trading
ეკონომიკა
ლევ კამენევი

ლევ კამენევი
ლევ ბორისოვიჩ კამენევი, ნამდვილი გვარი როზენფელდი (დ. 1883, თბილისი — გ. 13 მარტი, 1936) — საბჭოთა პარტიული და სახელმწიფო მორვაწე, ბოლშევიკი და რევოლუციონერი, ლენინის თანამოაზრე.
ბიოგრაფია
1901 წელს დაამთავრა თბილისის გიმნაზია. 1903 წელს ამზადებდა თბილისის რკინიგზელთა გაფიცვას. 1903 წლიდან პარიზშია, სადაც ეცნობა ლენინს. 1904 წელს ლენინის დავალებით კვლავ თბილისში ჩადის და ამიერკავკასიის მასშტაბით ეწევა აგიტაციას რსდმ პარტიის ახალი ყრილობის მოსაწვევად. 1907 წელს რსდმპ მე-5 ყრილობაზე ირჩევენ პარტიის ცეკა-ს წევრად. ოქტომბრის რევოლუციის შემდეგ ირჩევენ რუსეთის ცაკ-ის პირველ თავმჯდომარედ. მონაწილეობდა ბრესტ-ლიტოვსკის საზავო მოლაპარაკებებში. 1919 წლის მარტიდან რუსეთის კომუნისტური პარტიის ცენტრალური კომიტეტის პოლიტბიუროს წევრია. 1922 წლის 3 აპრილს სწორედ მისი რეკომენდაციის დაინიშნა სტალინი პარტიის ცენტრალური კომიტეტის გენერალურ მდივნად. 1922 წლის 14 სექტემბერს ინიშნება რსფსრ სახალხო კომისართა საბჭოს თავმჯდომარის მოადგილედ. 1922 წლიდან იყო სსრკ ცაკ-ის პრეზიდიუმის წევრი. 1917-23 წლებში რუსეთის სამოქალაქო ომის დროს იყო ბოლშევიკთა ერთ-ერთი ლიდერი.
რესურსები ინტერნეტში
Lev Kamenev Archive marxists.org-ზე
Examination of Kamenev during his trial, 20 August 1936.
Leon Trotsky on Kamenev and Grigory Zinoviev
დაბადებული 1883
გარდაცვლილი 13 მარტი
გარდაცვლილი 1936
თბილისში დაბადებულები
საბჭოთა კავშირის რეპრესიების მსხვერპლნი
რუსი რევოლუციონერები
ბოლშევიკები
სსრკ-ის სახელმწიფო მეთაურები
რსდმპ-ის III ყრილობის დელეგატები
Shutonia

Shutonia — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
ზალცვედელის რაიონი

ზალცვედელის რაიონი — რაიონი გერმანიაში. რაიონის ცენტრი — ქალაქი ზალცვედელი. რაიონი შედის საქსონია-ანჰალტისფედერალურ მხარეში. იკავებს 2292,44 კვ. კმ. ფართობს. მოსახლეობა შეადგენს 95 382 ადამიანს. მოსახლეობის სიმჭიდროვე — 42 ადამიანი/კვ.კმ-ზე. რაიონის ოფიციალური კოდი — 15 3 70.
რესურსები ინტერნეტში
altmarkkreis-salzwedel ოფიციალური საიტი
საქსონია-ანჰალტის რაიონები